Komisijos sprendimas
1980 m. liepos 8 d.
nustatantis papildomas nuostatas dėl vynuogynų plotų statistinių tyrimų
(80/763/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 357/79 dėl vynuogynų statistinių tyrimų [1], ir ypač į 6 straipsnio 2 dalį,
kadangi Bendrijoje yra auginimo plotų, kurie duoda labai skirtingą derlių, dėl to vynuogynų plotus, kuriuose kultivuojamos vyninių vynuogių veislės, reikėtų suskirstyti į derliaus klases pagal vidutinį derlių iš vieno hektaro, taip siekiant veiksmingiau kontroliuoti vynuogių auginimo potencialo kitimus;
kadangi pagal Reglamento (EEB) Nr. 357/79 6 straipsnio 2 dalį tokios derliaus klasės nustatomos to reglamento 8 straipsnyje nustatyta tvarka;
kadangi šiame sprendime numatytos priemonės atitinka Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Reglamento (EEB) Nr. 357/79 6 straipsnio 2 dalyje nurodytos derliaus klasės yra tos, kurios pateiktos priede.
2 straipsnis
Šis sprendimas skirtas valstybėms narėms.
Priimta Briuselyje, 1980 m. liepos 8 d.